פול אוסטר

פול בנג'מין אוסטר (באנגלית: Paul Benjamin Auster;‏ 3 בפברואר 1947 – 30 באפריל 2024) היה סופר יהודי-אמריקאי. נחשב לאחד הסופרים החשובים בעולם וספריו הם רבי-מכר עולמיים. אוסטר למד ספרות אנגלית וספרות משווה באוניברסיטת קולומביה שבניו יורק. במשך שנים אחדות התגורר בפריז, וגם עבד זמן מה כמלח על סיפון מכלית נפט. הוא קנה את שמו ביצירה "הטרילוגיה הניו-יורקית" המשוייכת לז'אנר הפוסטמודרניסטי, שמבוססת על דמותה השנויה במחלוקת של הצלמת סופי קאל, וכן ברומן "בארץ הדברים האחרונים". פרסם גם קובץ שירים בשם "היעלמויות", ספר זיכרונות אוטוביוגרפי בשם "המצאת הבדידות" וקובץ מסות בשם "אמנות הרעב". פול בנג'מין אוסטר נולד בניוארק שבניו ג'רזי למשפחה יהודית מהמעמד הבינוני. בצעירותו אהב לקרוא, ובהדרגה גילה עניין גם בכתיבה. בזמן התיכון התגרשו הוריו, והוא, אמו ואחותו עזבו את בית אביו ועברו לאזור אחר בניוארק. בערך באותה תקופה החליט לעזוב את הלימודים ונסע לטייל באירופה - איטליה, ספרד, צרפת ואירלנד (בעקבות הסופר שהעריץ, ג'יימס ג'ויס). ב-1966 חזר לארצות הברית והחל לימודי תואר בספרות כללית באוניברסיטת קולומביה. באותה עת הכיר את הסופרת לידיה דייוויס, שמאוחר יותר הייתה לאשתו. באותו זמן עבד אוסטר בשלל עבודות כגון תרגום, הגהה ועבודות ספרותיות אחרות, כמו כן הוא כתב הרבה, תרגם וערך ראיונות עם סופרים. הוא נסע לשנה נוספת בצרפת, להמשיך בה את לימודיו, חזר לארצות הברית והשלים את לימודי התואר הראשון בספרות. שנה לאחר מכן קיבל תואר שני והפסיק את לימודיו לפני קבלת דוקטורט. באותו זמן חווה אוסטר את תקופת הנדודים שלו. לאחר שלא התגייס לצבא בגלל בעיות בריאותיות, עבד על ספינת משא כספן פשוט והתחיל לכתוב את יצירותיו "בארץ הדברים האחרונים" ו"ארמון הירח". ב-1971 נסע עם אשתו לידיה לצרפת, שם חיו שניהם בבית שבו גם עבדו כמנהלי משק, תרגמו מאמרים וספרים מצרפתית לאנגלית, חוויה שבהמשך הייתה בסיס לספרו האוטוביוגרפי "מהיד אל הפה". בנם המשותף דניאל אוסטר הואשם בשנת 2022 בגרימת מוות ברשלנות של בתו התינוקת ולאחר מכן נפטר בעצמו ממנת יתר. כך מתאר אוסטר את חוויית הקיום שלו בספר זה כאדם צעיר: "כל דבר שנגעתי בו נכשל. נישואי הסתיימו בגרושין, עבודתי כסופר הידרדרה והייתי שקוע במצוקות כספיות, אינני מדבר על גירעון מעת לעת או על איזה הידוק חגורה זמני - אלא על מחסור כספי קבוע, נוגש, כמעט חונק, שהרעיל את נשמתי והעמיד אותי במצב של בהלה תמידית. לא יכולתי להאשים אלא את עצמי בלבד". בסוף שנות ה-70 נפטר אביו. בעקבות מותו כתב אוסטר את החלק הראשון ב"המצאת הבדידות", בו הוא מתאר את אביו כאדם חסר רגש וחסר אהבה, בקטע שהוא מעין תרפיה עצמית של אוסטר. אוסטר פרסם את הנובלה "מהלך לחץ" בשם "פול בנג'מין". הסיפור מופיע כנספח בספר "מהיד אל הפה" יחד עם האוטוביוגרפיה "מהיד אל הפה" (1997), 3 מחזות ומשחק בייסבול קלפים שהמציא, "בייסבול אקשן" דבר שממחיש עד כמה היה זקוק לכסף. בתחילת שנות ה-80 אוסטר נישא בשנית לסופרת סירי הוסטוודט, לה היה נשוי עד פטירתו. בתם היא הזמרת והשחקנית סופי אוסטר (אנ'). אוסטר התחיל לקבל הערכה כסופר ופרסם את שלל יצירותיו המצליחות: "לוויתן", "מר ורטיגו", "הטרילוגיה הניו יורקית". אוסטר כתב את "מוזיקת המקרה" שבהמשך הפך לסרט בכיכובו של ג'יימס ספיידר (גם אוסטר עצמו מופיע בו). פול אוסטר כתב את התסריט ל"לולו על הגשר" ואת "עישון" וסרט ההמשך "מוציאים עשן" (Blue in the face) בכיכובו של הרווי קייטל. כמו כן שימש כשופט בפסטיבל קאן ב-1997. אוסטר תרגם ועסק בעבודה ספרותית מלבד כתיבת רבי-מכר. בשנת 2006 יצא לאור ספרו "מסעות בחדר הכתיבה" (יצא בהוצאת עם עובד ב-2016). ב-2022 חווה אוסטר משבר, כאשר ב-16 באפריל נעצר בנו דניאל והואשם בהריגה ורצח ברשלנות של בתו בת ה-10 חודשים שמתה מהרואין ופנטניל שבהם השתמש. עשרה ימים לאחר מכן מת דניאל עצמו ממנת יתר. בראשית 2023 ראה אור ספרו "Bloodbath Nation" (תרגום חופשי: אומת מרחץ־הדמים) העוסק בסיבות לכך שהאומה האמריקנית סובלת מהרוגי ירי רבים ומקדשת את הזכות לשאת נשק. הספר מלווה בצילומים מזירות ירי, שצילם חתנו הצלם ספנסר אוסטרנדר. בשנת 2022 סיפרה אשתו כי אוסטר חלה בסרטן הריאה והוא מטופל במרכז הסרטן ממוריאל סלואן קטרינג. הוא נפטר ממחלתו ב-30 באפריל 2024. אוסטר ביקר לראשונה בישראל בינואר 1997, מאז ביקר מספר פעמים נוספות. במאי 2010 שהה בישראל במסגרת פסטיבל הסופרים הבינלאומי שנערך בירושלים. על פי עדותו, הוא בעל קרבה משפחתית לראש עיריית ירושלים לשעבר, דניאל אוסטר. המצאת הבדידות (1982) The Invention of Solitude – תרגם משה רון, הוצאת הקיבוץ המאוחד הטרילוגיה הניו-יורקית (1987) The New York Trilogy – תרגם משה זינגר, הוצאת כתר בארץ הדברים האחרונים (1987) In the Country of Last Things – תרגם משה רון, הוצאת הקיבוץ המאוחד ארמון הירח (1989) Moon Palace – תרגמה ברוריה בן ברוך, הוצאת עם עובד, 1994 מוזיקת המקרה (1990) The Music of Chance – תרגם משה רון, הוצאת עם עובד, 1992 לוויתן (1992) Leviathan - ספר זה זיכה את אוסטר בפרס מדיסיס לסופר זר לשנת 1993. תרגם משה רון, הוצאת עם עובד, 1994 מר ורטיגו (1994) Mr Vertigo – תרגמו דן דאור ואלי הירש, הוצאת עם עובד, 1996 עישון (1995) Smoke – התסריט לסרט "עישון" שחיבר אוסטר. הוצאת ידיעות אחרונות, ספרי חמד מהיד אל הפה (1997) Hand to Mouth – אוטוביוגרפיה, תרגם עופר וסרמן, הוצאת עם עובד, 1999 לולו על הגשר (1998) Lulu on the Bridge – התסריט לסרט אותו כתב וביים, תרגמה דורית בריל, הוצאת עם עובד טימבוקטו (1999) Timbuktu – תרגמה סמדר מילוא, הוצאת עם עובד, 2000 ספר האשליות (2002) The Book of Illusions – תרגמה ברוריה בן ברוך, הוצאת עם עובד, 2003 ליל האוב (2003) Oracle Night – תרגמה ברוריה בן ברוך, הוצאת עם עובד, 2005 מכונת-הכתיבה שלי (2005) The Story of My Typewriter – תרגם משה רון, הוצאת עם עובד, 2005 שגיונות ברוקלין (2006) The Brooklyn Follies – תרגמה מיכל אלפון, הוצאת עם עובד, 2006 מסעות בחדר הכתיבה (2007) Travels in the Scriptorium – תרגם משה רון, עם עובד, 2016 עיר הזכוכית (2008) City of Glass: The Graphic Novel – עיבוד מאת פול קראסיק ודייוויד מזוקלי. תרגם משה רון, הוצאת עם עובד, 2008 איש בחושך (2008) Man in the Dark – תרגמה מיכל אלפון, הוצאת עם עובד, 2008 בלתי נראה (2010) Invisible – תרגמה מיכל אלפון, הוצאת עם עובד, 2010 סאנסט פארק (2010) Sunset Park – תרגמה ברוריה בן ברוך, הוצאת עם עובד, 2011 יומן חורף (2012) Winter Journal – תרגם אברהם יבין, הוצאת עם עובד, 2013 דוח מן הפנים (2013) Report from the interior – תרגם אברהם יבין, עם עובד, 2016. המחברת האדומה (2014) The Red Notebook – תרגמה ברוריה בן-ברוך, הוצאת עם עובד, 2014 כאן ועכשיו: מכתבים 2008–2011 (2014) Here and Now: Letters 2008-2011 - חליפת מכתבים בין פול אוסטר וג'ון מקסוול קוטזי, תרגמה ברוריה בן ברוך, עם עובד, 2014 4321 (2017), תרגמו יואב כ"ץ ואפרת נוה, עם עובד, 2019 באומגרטנר (2023) Baumgartner – תרגם משה רון, הוצאת עם עובד, 2024 פול אוסטר (1947-), דף שער בספרייה הלאומית אתר האינטרנט הרשמי של פול אוסטר (באנגלית) פול אוסטר, באתר אנציקלופדיה בריטניקה (באנגלית) פול אוסטר, ברשת החברתית פייסבוק פול אוסטר, ברשת החברתית Goodreads הספרים של פול אוסטר, באתר "סימניה" עמליה רוזנבלום, ברוקלין בוי, באתר ynet, 27 באפריל 2008 ירמי פינקוס, הבלש המצויר, באתר הארץ, 21 במאי 2008 אייל דץ‏, פול אוסטר: "יש עננה שחורה מעל ישראל", באתר וואלה, 5 במאי 2010 דוד זונשיין, שלום לך אדם ווקר, אתה ואוסטר חד הם, באתר הארץ, 14 במאי 2010 עמר לחמנוביץ, הסופר והצללים, באתר ישראל היום, 2 בדצמבר 2011 אלעד זרט, "אני לא מאמין שאני בן 69. אני זקן וזה לא נתפס", באתר "ידיעות אחרונות", 28 במרץ 2016 אלעד זרט, "טראמפ הוא הדבר הכי מסוכן בתולדות אמריקה", באתר "ידיעות אחרונות", 11 בינואר 2017 רונן טל, "בחרנו לנשיא באמריקה אדם משוגע", באתר "ידיעות אחרונות", 6 ביוני 2017 גילי איזיקוביץ, מכת ברק הרגה את חברו הטוב של פול אוסטר כשהיה בן 14. זה מה שהפך אותו למה שהוא, באתר הארץ, 28 באוגוסט 2019 אלעד זרט, פול אוסטר: "הכתיבה הייתה הכרחית עבורי, היא החזיקה אותי בחיים. זה נכון גם עכשיו", באתר ynet, 2 בספטמבר 2022 מידע על פול אוסטר בקטלוג הספרייה הלאומית הפרק הראשון מתוך הספר "ספר האשליות" באתר עם עובד פרק ראשון מתוך "איש בחושך", באתר עם עובד לילך וולך, מוזיקת המקרה, באתר nana10‏, 13 בדצמבר 2006 שגיא גרין, שעת סיפור, באתר הארץ, 10 בספטמבר 2008 גליה בנזימן, הפצע של אבא כואב לי, באתר הארץ, 12 בדצמבר 2008 עמיחי שלו, "יומן חורף" של פול אוסטר: מותג של סופר, באתר ynet, 12 באוגוסט 2013 אריק גלסנר, על "יומן חורף", של פול אוסטר, המדור לספרות ב"7 לילות" של "ידיעות אחרונות", 16 באוגוסט 2013 חבצלת פרבר, "יומן חורף": פול אוסטר חוזר לימיו הגדולים, באתר nrg‏, 18 באוגוסט 2013 יואב שי, "יומן חורף": ספרו האוטוביוגרפי של פול אוסטר סוגר מעגל עם ספרו הראשון, באתר וואלה, 23 באוגוסט 2013 עמיחי שלו, פול אוסטר משכשך באגם המובן מאליו, באתר ynet, 20 במרץ 2016 אריק גלסנר, על "דוח מן הפנים", של פול אוסטר, המדור לספרות ב"7 לילות" של "ידיעות אחרונות", 25 בפברואר 2016 אמרי סדן‏, "מסעות בחדר הכתיבה": לפול אוסטר נגמרו הרעיונות, אז הוא מתעסק בנפיחות, באתר וואלה, 19 בפברואר 2017 אלעד זרט, ספר טיסה: "מסעות בחדר הכתיבה", מאת פול אוסטר, באתר "ידיעות אחרונות", 11 בפברואר 2017 אסף מונד, "4321": פול אוסטר לא איבד את זה, באתר ynet, 3 במרץ 2017 עופרה עופר אורן, "4321": יצירת מופת או מעצור לדלת?, בבלוג "סופרת ספרים", 2 בספטמבר 2019 אריק גלסנר, "4321": ייתכן שזה הרומן הכי טוב של פול אוסטר, באתר ynet, 14 בספטמבר 2019 איתמר זהר, פול אוסטר מת בגיל 77, באתר הארץ, 1 במאי 2024 גילי איזיקוביץ, פול אוסטר: כולם מתים סביבי עכשיו, באתר הארץ, 1 במאי 2024 רונן טל, וזהו סוף הזיכרון של פול אוסטר, באתר הארץ, 1 במאי 2024 דניאל צ'צ'יק, בלוג צילום, 2019, באתר הארץ, 1 במאי 2024 עדן אביטבול, תמונה של בדידות, באתר הארץ, 7 במאי 2024 רויטרס, ארדואן נגד אוסטר: למה לא החרמת את ישראל?, באתר הארץ, 1 בפברואר 2012 מרדכי נאור, איך יהיה אדם ראש עיר כזאת?, באתר הארץ, 14 במאי 2007. אירי ריקין, סאנסט פארק של פול אוסטר: סיטואציות שלא מתחברות, באתר הארץ, 25 בינואר 2012